Асобная тэма - дарогі ў Расіі. Тут і гаварыць няма чаго, усе і так ведаюць. Толькі што вакол Масквы тая шыкоўная МКАД, але і яе ўжо забіваюць пробкі, і яна ў многіх месцах папсавалася. Самае ж дзіўнае ведаеце што? Гэтую МКАД час ад часу перабягаюць людзі. Не, вы ўявіце сабе які-небудзь нямецкі аўтабан, па якім бы бег чалавек на другі бок! А тут бягуць, канечне, трапляючы пад колы. Сам быў сведкам некалькіх жахлівых выпадкаў. Але гэта не хвалюе ні гэтых смельчакоў, ні ДАІ, ні адміністрацыю дарогі. Што тычыцца ДАІ, то гэтых інспектараў цікавіць толькі хабар. Тут усё адпрацавана - не адкруцішся: у яго і відэакамера ў руках, і прыбор кантрольны, і манітор з зафіксаваным парушэннем. Словам, давай ад 20 да 50 еўра і каці далей. А не, дык не абярэшся клопату.